– Самае балючае пытанне студзеня – як абуць дзяцей. І грошы, здаецца, ёсць, а выбару – аніякага. Дачцэ – 13. У “Дзіцячым свеце” няма неабходнага памеру, у прыватнай краме – мадэлі больш на дарослых, з абцасікамі. Прамучыўшыся тыдзень з пошукамі, зайшла на сайт адной вядомай гандлёвай сеткі абутку. Выбрала пару і папрасіла знаёмую студэнтку прывезці з Мінска. А там яшчэ і з сезоннай зніжкай прадалі. З асцярогай чакаю вясны, калі трэба будзе бацінкі набываць. Прыйдзецца, пэўна, зноў куды ехаць. Хаця, я патрыёт свайго раёна і з задавальненнем пакінула б грошы за тавары тут. Звяртаюся да тых, хто ўмее гандляваць, з прапановай: адкрыйце ў райцэнтры магазін дзіцячага абутку і не думайце, што пакупнікоў спужае кошт. Многія знаёмыя маладыя мамы спецыяльна ездзяць у сталіцу за “Шагавітай”, “Марка”, артапедычнымі сандалікамі іншых вядомых брэндаў і могуць дазволіць сабе аддаць за пару дзіцячага абутку паўмільёна і больш, да таго ж, трэба патраціцца на дарогу.